మోతె జగన్నాథం

మోతె జగన్నాథం తెలంగాణ రాష్ట్రానికి చెందిన చెక్కతీగల తోలుబొమ్మలాట కళాకారుడు. ఈ కళారూపాన్ని తెలంగాణాలో "బొమ్మలాట" లేదా "బొమ్మలోల్లు" అని కూడా అంటారు. అరుదైన.. అంతరించి పోతున్న కళారూపాలకు జీవం పోస్తూ ఉమ్మడి ఆంధ్రప్రదేశ్‌ సహా ఢిల్లీ, లక్నో, మేఘాలయాలోపాటు 12కి పైగా రాష్ర్టాల్లో ప్రదర్శనలతో చెక్క బొమ్మలాటకు విశేష ప్రాచుర్యం కల్పించాడు.

 జననం 
జగన్నాథం తెలంగాణ రాష్ట్రం, జనగామ జిల్లా, నర్మెట్ట మండలంలోని అమ్మాపురంలో జన్మించాడు.

 కళారంగం 
కళను పరిరక్షించడంలో జగన్నాథం ఒక ముఖ్యమైన వ్యక్తి. 2006లో ఢిల్లీలోని నేషనల్‌ మాన్యుస్క్రిప్ట్‌ అవేర్‌నెస్‌ ప్రచారంలో భాగంగా ఉమ్మడి ఆంధ్రప్రదేశ్ లోని 11 జిల్లాల్లో పర్యటించి, తోలుబొమ్మలాట ప్రదర్శనలతో సాంస్కృతిక వారసత్వ పరిరక్షణకు కృషి చేశాడు. సాంస్కృతిక అవగాహనను పెంపొందించేలా చెక్కతీగల తోలుబొమ్మలాట బృందంతో అనేక వర్క్‌షాప్‌లు, ప్రదర్శనలు నిర్వహించాడు. హైదరాబాద్‌లో జరిగిన అంతర్జాతీయ బాలల చలన చిత్రోత్సవాల్లో ప్రదర్శనలు కూడా చేశాడు. ముఖ్యంగా రామాయణ, మహాభారత కథలను, ప్రహ్లాద, భక్త రామదాసు వంటి భక్తుల కథలను తోలుబొమ్మల ద్వారా అత్యంత ఆసక్తికరంగా చూపించేవారు. ఆయన చేసిన కృషికి గుర్తింపుగా అనేక పురస్కారాలు లభించాయి.

 మరణం 
జగన్నాథం 2024, డిసెంబరు 24న తన స్వగ్రామంలో మరణించాడు.

 పురస్కారాలు 

 తెలుగు విశ్వవిద్యాలయం పురస్కారం

 మూలాలు 

వర్గం:జనగామ జిల్లా వ్యక్తులు
వర్గం:2024 మరణాలు
వర్గం:తెలంగాణ కళాకారులు